b'\n_START_ARTICLE_\nJarno Nikula\n_START_SECTION_\nPelaajaura\n_START_PARAGRAPH_\nNikula on Uudenkaupungin Urheilijoiden kasvatti ja ensimm\xc3\xa4isen p\xc3\xa4\xc3\xa4sarjapelins\xc3\xa4 h\xc3\xa4n pelasi syyskuussa 1990. H\xc3\xa4n edusti seuraa kahdeksan ensimm\xc3\xa4ist\xc3\xa4 kautta, kunnes siirtyi It\xc3\xa4vallan Bundesliigassa pelanneeseen UBC Mattersburg 49ersiin. Nikula edusti seuraa marraskuuhun 1998 asti, jonka j\xc3\xa4lkeen h\xc3\xa4n palasi Suomeen Espoon Honkaan, jossa h\xc3\xa4n voitti SM-hopeaa. Seuraavan kauden h\xc3\xa4n edusti j\xc3\xa4lleen Korihaita, mutta yhden kauden j\xc3\xa4lkeen Nikula siirtyi Salon Vilppaaseen._NEWLINE_Kaudeksi 2001\xe2\x80\x932002 h\xc3\xa4n siirtyi jo pelaamaan alasarjoihin, mutta kev\xc3\xa4\xc3\xa4ll\xc3\xa4 2002 Nikula jatkoi I-divisioonassa pelanneessa Kauhajoen Karhussa. Kausina 2002\xe2\x80\x932004 Nikula pelasi j\xc3\xa4lleen Korihaissa ja viimeisen kerran h\xc3\xa4n pelasi p\xc3\xa4\xc3\xa4sarjatasolla kaudella 2005\xe2\x80\x932006.\n_START_SECTION_\nValmentajaura\n_START_PARAGRAPH_\nNikula on toiminut pitk\xc3\xa4\xc3\xa4n Korihaiden eri juniorijoukkueiden valmentajana. Edustusjoukkueen apuvalmentajaksi h\xc3\xa4net nimettiin kaudeksi 2011-2012._NEWLINE_Korihaiden pudottua Korisliigasta I-divisioonaan vuonna 2014 Nikula siirtyi joukkueen p\xc3\xa4\xc3\xa4valmentajaksi kahden vuoden sopimuksella. Ensimm\xc3\xa4isell\xc3\xa4 p\xc3\xa4\xc3\xa4valmentajakaudella Nikula onnistui johdattamaan Korihait I-divisioonan finaaleihin, mutta joukkue h\xc3\xa4visi lopulta BC Nokialle otteluvoitoin 1-3. Toisella sopimuskaudella Nikula kuittasi edelliskev\xc3\xa4\xc3\xa4n finaalitappion, kun Korihait voitti I-divsioonan finaalit FoKoPoa vastaan, ja nousi takaisin Korisliigaan kaudeksi 2016-2017. Vain kaksi p\xc3\xa4iv\xc3\xa4\xc3\xa4 finaalivoiton j\xc3\xa4lkeen Korihait ilmoitti tehneens\xc3\xa4 kahden vuoden jatkosopimuksen Nikulan kanssa,_NEWLINE_Nikulan ensimm\xc3\xa4inen kausi p\xc3\xa4\xc3\xa4valmentajana Korisliigassa oli vaikea; Korihait voitti 36:sta ottelusta ainoastaan viisi ja joutui karsimaan ensi kauden liigapaikasta. Korihait kuitenkin voitti liigakarsinnassa Lahti Basketballin ja varmisti paikkansa Korisliigassa kaudeksi 2017-2018. Ennen kautta 2017-2018 Nikula valittiin Suomen Koripalloliiton j\xc3\xa4rjest\xc3\xa4m\xc3\xa4\xc3\xa4n huippukoripallovalmentajatutkintoon (HKVT), joka on koripalloliiton ylin valmentajakoulutus. Marraskuussa 2017 Nikula irtisanoutui p\xc3\xa4\xc3\xa4valmentajan teht\xc3\xa4vist\xc3\xa4.'